Добраўпарадкаванне помніка загінуўшым героям Вялікай Айчыннай вайны - гэта даніна памяці перад пакаленнем, якое прайшло вайну, перад іх мужнасцю і стойкасцю. Гэта клопат пра будучыню нашага аграгарадка, каб маладое пакаленне шанавала памяць прадзедаў. Усё далей сыходзіць вайна, і людзей, якія памятаюць пра гэтыя падзеі, амаль не застаецца. А помнік застанецца і будзе памяццю для маладога пакалення.

У ДУА “Парплішчанская СШ” стала добрай традыцыяй штогод прыводзіць у парадак помнікі і прылеглую тэрыторыю. Не стаў выключэннем і гэты навучальны год. Уборка тэрыторыі вакол помніка загінуўшым воінам - землякам замацавана за навучэнцамі 6-7 класаў.

Так, 17 красавіка 2023 года, навучэнцы разам з класным кіраўніком Данілкінай Валянцінай Іванаўнай, прывялі ў парадак прылеглую да помніка тэрыторыю: хлопчыкі падграбалі леташняе лісце, а дзяўчынкі - падмялі ўсю асфальтаваную зону.

Прыемна было глядзець на працу дзяцей, якія з пачуццём глыбокай адказнасці выконвалі гэтую работу.

Будзем вечна памятаць і шанаваць памяць тых, хто цаной свайго жыцця падарыў нам мір і свабоду.